असल च इक साहित्यकार दी कला दा इयै चमत्कार ऐ जे उसदे ते तर्जेंब्यानी बिच इक कशश भरी वास्तविकता होऐ। कवि या साहित्यकार जेकर नंगे यथार्थ दा गै पैरोकार बनियै उसदा लेखा-जोखा उपस्थित करै तां ओह् कवि-कित लेखै? उसी कुन पढ़ग? जेकर कोई कवि अपने वातावरण कोला गैह्रा अनुभव प्राप्त करै ते उसी उआं गै यथार्थबादी ढंग कन्ने ब्यान करी दियै तां उस्सी अपनियें परम्पराएं ते रस्में-रबाजें दा खुल्ला बरोध करने आला होने करियै सामाजिक निंदा दा मुकाबला करना पेई जंदा ऐ।